Na temelju članka 36. Zakona o poljoprivredi („Narodne novine“ br. 118/18, 42/20, 127/20, 52/21, 152/22), članka 58. Statuta Grada Pleternice (Službeno glasilo Grada Pleternice broj 02/21.) i članka 17. Programa potpora u poljoprivredi Grada Pleternice za 2024. godinu („Službeno glasilo Grada Pleternice“, broj 08/23), broj potpore pri Europskoj komisiji: SA.63136 (2021/XA), gradonačelnica Grada Pleternice raspisuje

# J A V N I P O Z I V

#

**za dodjelu potpora poljoprivredi na području Grada Pleternice u 2024. godini**

1. **PREDMET JAVNOG POZIVA**

Predmet Javnog poziva je dodjela bespovratnih sredstava potpore (subvencije) poljoprivredi na području Grada Pleternice u 2024. godini.

Bespovratna sredstva dodjeljuju se za:

**DIO 1.**

Državne potpore usklađene sa Uredbom br. 702/2014:

* **Mjera 1. Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom (čl. 14. Uredbe br. 702/2014)**
* **Mjera 2. Potpore za prenošenje znanja i aktivnosti informiranja (čl. 21. Uredbe br. 702/2014)**

Državne potpore dodjeljuju se sukladno Uredbi Komisije (EU) br. 702/2014 od 25. lipnja 2014. o proglašenju određenih kategorija potpora u sektoru poljoprivrede i šumarstva te u ruralnim područjima spojivima s unutarnjim tržištem u primjeni članaka 107. i 108. Ugovora o funkcioniranju Europske unije (SL L 193, 1.7.2014.) i Uredbi Komisije (EU) br. 2019/289 od 19. veljače 2019 o izmjeni Uredbe (EU) br.702/2014 o proglašenju određenih kategorija potpora u sektoru poljoprivrede i šumarstva te u ruralnim područjima spojivim s unutarnjim tržištem u primjeni članka 107. i 108. Ugovora o funkcioniranju Europske unije (SL L 48, 20.2.2019.) – u daljnjem tekstu: Uredba br. 702/2014.

**DIO 2.**

De minimis potpore usklađene s Uredbom Komisije (EU) br. 2023/2831:

* **Mjera 1. Potpora za marketinške aktivnosti**
* **Mjera 2. Potpora za ulaganja u preradu poljoprivrednih proizvoda**
* **Mjera 3. Potpora za prijavu dokumentacije na nacionalne i međunarodne fondove**

Potpore male vrijednosti dodjeljuju se sukladno Uredbi Komisije (EU) br. 2023/2831 od 13. prosinca 2023. g. o primjeni članka 107. i 108. Ugovora o funkcioniranju Europske unije na de minimis potpore – u daljnjem tekstu: Uredba 2023/2831:

1. **KORISNICI SREDSTAVA POTPORE**

Korisnici mjera iz ovoga Programa mogu biti poljoprivredna gospodarstva upisana u Upisnik poljoprivrednih gospodarstava koja imaju proizvodne kapacitete na području Grada Pleternice i bez nepodmirenih obveza prema Gradu Pleternici.

Korisnici mjera moraju udovoljavati i ostalim uvjetima propisanim po pojedinim mjerama, a sve u skladu s pojedinim člancima i Prilogom I Uredbe 702/2014.

1. **MJERE**

**MJERA 1.1. Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom**

|  |  |
| --- | --- |
| **Prihvatljivi korisnici** | Poljoprivredna gospodarstva upisana u Upisnik poljoprivrednih gospodarstava, sa prebivalištem odnosno sjedištem i poljoprivrednom proizvodnjom na području Grada Pleternice, a koji zadovoljavaju propisane kriterije za pojedine aktivnosti, a koji nemaju dugovanja prema Gradu Pleternica s bilo koje osnove.U smislu ovog Programa organizacijski oblici poljoprivrednih gospodarstava su: Obiteljsko poljoprivredno gospodarstvo (OPG), samoopskrbno poljoprivredno gospodarstvo (SOPG), obrt, trgovačko društvo, zadruga i druge pravne osobe registrirane za obavljanje poljoprivredne djelatnosti. |
| **Prihvatljivi troškovi** | (a) troškovi izgradnje, stjecanja, uključujući leasing, ili poboljšanje nepokretne imovine, pri čemu je zemljište prihvatljivo samo u iznosu do 10 % ukupnih prihvatljivih troškova predmetne djelatnosti; (b) nabavu ili leasing strojeva i opreme do tržišne vrijednosti imovine; (c) opći troškovi povezani s izdatcima iz točaka (a) i (b) kao što su honorari arhitekata, inženjera i savjetnika, troškovi koji se odnose na savjete o ekološkoj i gospodarskoj održivosti, uključujući studije izvedivosti; studije izvedivosti i dalje su prihvatljivi izdatci čak i ako, na temelju njihovih rezultata, nema izdataka iz točaka (a) i (b); (d) stjecanje ili razvoj računalnih programa te stjecanje patenata, licencija, autorskih prava i žigova; (e) troškovi za neproduktivna ulaganja povezana s ciljevima iz stavka 3. točke (d)(f) u slučaju navodnjavanja, prihvatljivima se smatraju troškovi ulaganja koja ispunjavaju sljedeće uvjete: i. Komisija je obaviještena o planu upravljanja riječnim slivom za cijelo područje u kojem se provodi ulaganje, te za sva druga područja čiji okoliš može biti zahvaćen tim ulaganjem, kako je predviđeno člankom 13. Direktive 2000/60/EZ Europskog parlamenta i Vijeća. Mjere koje se provode prema planu upravljanja riječnim slivom u skladu s člankom 11. navedene Direktive i važne su za poljoprivredni sektor moraju se navesti u relevantnom programu mjera. Mjerenje vode kojim se omogućuje mjerenje potrošnje vode na razini ulaganja koje prima potporu mora biti uvedeno ili se mora uvesti kao dio ulaganja; ii. ulaganje mora dovesti do smanjenja potrošnje vode od najmanje 25 %; (g) u slučaju ulaganja kojima je cilj obnova poljoprivrednog proizvodnog potencijala koji je oštećen elementarnim nepogodama, nepovoljnim klimatskim prilikama koje se mogu izjednačiti s elementarnom nepogodom, bolestima životinja ili nametnicima bilja, prihvatljivi troškovi mogu uključivati troškove nastale obnovom potencijala poljoprivredne proizvodnje do razine na kojoj je bio prije pojave tih događaja. (h) u slučaju ulaganja kojima je cilj sprječavanje šteta uzrokovanih elementarnim nepogodama, nepovoljnim klimatskim prilikama prilika koje se mogu izjednačiti s elementarnom nepogodom, bolestima životinja ili nametnicima bilja, prihvatljivi troškovi mogu uključivati troškove određenih preventivnih mjera.Prihvatljivim troškom smatra se i rabljena oprema ne starija od 10 godina. |
| **Neprihvatljivi troškovi** | Troškovi, osim onih navedenih u prethodnoj točki u podtočkama (a) i (b) povezani s ugovorima o leasingu, kao što su marža davatelja leasinga, troškovi refinanciranja kamata, režijski troškovi i nadoknade za osiguranje, nisu prihvatljivi troškovi. Obrtni kapital ne smatra se prihvatljivim troškom. Potpora se ne dodjeljuje za sljedeće: (a) kupnju proizvodnih prava, prava na plaćanja i jednogodišnjeg bilja; (b) sadnju jednogodišnjeg bilja;(c) odvodnjavanje; (d) ulaganja za usklađivanje sa standardima Unije, osim potpore dodijeljene mladim poljoprivrednicima unutar 24 mjeseca od osnivanja poljoprivrednoga gospodarstva; (e) nabavu životinja, osim potpora dodijeljenih za ulaganja prema stavku 3 članku 14. Uredbe br. 702/2014PDV koji je povrativ i ostali nepovezani troškovi |
| **Intenzitet potpore** | **Intenzitet potpore je do 50 % iznosa prihvatljivih troškova, a najviše 1.330,00 eura.** |

**MJERA 1.2. Potpore za prenošenje znanja i aktivnosti informiranja**

|  |  |
| --- | --- |
| **Prihvatljivi korisnici** | Poljoprivredna gospodarstva upisana u Upisnik poljoprivrednih gospodarstava, sa prebivalištem odnosno sjedištem i poljoprivrednom proizvodnjom na području Grada Pleternice, a koji zadovoljavaju propisane kriterije za pojedine aktivnosti, a koji nemaju dugovanja prema Gradu Pleternica s bilo koje osnove.U smislu ovog Programa organizacijski oblici poljoprivrednih gospodarstava su: Obiteljsko poljoprivredno gospodarstvo (OPG), samoopskrbno poljoprivredno gospodarstvo (SOPG), obrt, trgovačko društvo, zadruga i druge pravne osobe registrirane za obavljanje poljoprivredne djelatnosti. |
| **Prihvatljivi troškovi** | (a) troškovi organizacije stručnog osposobljavanja, mjera stjecanja vještina, uključujući tečajeve, radionice i podučavanje, demonstracijskih aktivnosti ili aktivnosti informiranja; (b) troškovi putovanja, smještaja i troškovi dnevnica sudionika;(c) troškovi pružanja usluga zamjene tijekom odsutnosti sudionika;(d) u slučaju demonstracijskih projekata u vezi s ulaganjima: i. izgradnja, stjecanje, uključujući leasing, ili poboljšanje nepokretne imovine, pri čemu je zemljište prihvatljivo samo u iznosu do 10 % ukupnih prihvatljivih troškova predmetne djelatnosti; ii. nabava ili leasing strojeva i opreme do tržišne vrijednosti imovine;iii. opći troškovi povezani s izdatcima iz točaka i. i ii., kao što su honorari arhitekata, inženjera i savjetnika, troškovi koji se odnose na savjete o ekološkoj i gospodarskoj održivosti, uključujući studije izvedivosti; studije izvedivosti i dalje su prihvatljivi izdaci čak i ako, na temelju njihovih rezultata, nema izdataka iz točaka i. i ii.; iv. stjecanje ili razvoj računalnih programa te stjecanje patenata, licencija, autorskih prava i žigova.  |
| **Neprihvatljivi troškovi** | Troškovi iz prethodnog stavka točke (d) prihvatljivi su samo u mjeri u kojoj su upotrijebljeni za demonstracijski projekt i za vrijeme trajanja demonstracijskog projekta. Izračunani na temelju općeprihvaćenih računovodstvenih načela, prihvatljivim troškovima smatraju samo troškovi amortizacije nastali u razdoblju trajanja projekta. Potpora iz stavka 3. točaka (a) i (c) ne uključuje izravna plaćanja korisnicima. Potpora iz stavka 3. točaka (a) i (c) isplaćuje se pružatelju usluge prenošenja znanja i aktivnosti informiranja. PDV koji je povrativ i ostali nepovezani troškovi |
| **Intenzitet potpore** | **Intenzitet potpore je do 100% prihvatljivih troškova, a najviše 25,00 eura** |

**MJERA 2.1. Potpora za marketinške aktivnosti**

|  |  |
| --- | --- |
| **Prihvatljivi korisnici** | Poljoprivredna gospodarstva upisana u Upisnik poljoprivrednih gospodarstava, sa prebivalištem odnosno sjedištem i poljoprivrednom proizvodnjom na području Grada Pleternice, a koji zadovoljavaju propisane kriterije za pojedine aktivnosti, a koji nemaju dugovanja prema Gradu Pleternica s bilo koje osnove.U smislu ovog Programa organizacijski oblici poljoprivrednih gospodarstava su: Obiteljsko poljoprivredno gospodarstvo (OPG), samoopskrbno poljoprivredno gospodarstvo (SOPG), obrt, trgovačko društvo, zadruga i druge pravne osobe registrirane za obavljanje poljoprivredne djelatnosti. |
| **Prihvatljivi troškovi** | Potpora se dodjeljuje za organizaciju i sudjelovanje na manifestacijama koje su od značaja za razvoj poljoprivredne proizvodnje i autohtonih proizvoda, a odnosi se na sudjelovanje na sajmovima i izložbama, natjecanjima, festivalima, smotrama i drugim srodnim manifestacijama |
| **Neprihvatljivi troškovi** | PDV koji je povrativ i ostali nepovezani troškovi  |
| **Intenzitet potpore** | **Intenzitet potpore po korisniku je 50% iznosa prihvatljivih troškova, ali ne više od 660,00 eura po korisniku.** |

**MJERA 2.2. Potpora za ulaganja u preradu poljoprivrednih proizvoda**

|  |  |
| --- | --- |
| **Prihvatljivi korisnici** | Poljoprivredna gospodarstva upisana u Upisnik poljoprivrednih gospodarstava, sa prebivalištem odnosno sjedištem i poljoprivrednom proizvodnjom na području Grada Pleternice, a koji zadovoljavaju propisane kriterije za pojedine aktivnosti, a koji nemaju dugovanja prema Gradu Pleternica s bilo koje osnove.U smislu ovog Programa organizacijski oblici poljoprivrednih gospodarstava su: Obiteljsko poljoprivredno gospodarstvo (OPG), samoopskrbno poljoprivredno gospodarstvo (SOPG), obrt, trgovačko društvo, zadruga i druge pravne osobe registrirane za obavljanje poljoprivredne djelatnosti. |
| **Prihvatljivi troškovi** | Potpora se ostvaruje za nabavu opreme za skladištenje, hlađenje, čišćenje, sušenje, zamrzavanje i ostale vrste prerađivanja te nabavu opreme u funkciji stavljanja na tržište poljoprivrednih proizvoda-pakiranje, skladištenje. Potpora se ostvaruje i za troškove unutrašnjeg uređenja objekta/prostora za preradu poljoprivrednih proizvoda, kako bi se isti objekt/prostor doveo u funkciju za preradu poljoprivrednih proizvoda sukladno propisima kojima se uređuju posebni uvjeti u poslovanju s hranom (npr. podne izolacije, razvod vodovoda i kanalizacije, elektroinstalacije, centralno grijanje, oblaganje podova i zidova i sl.). |
| **Neprihvatljivi troškovi** | PDV koji je povrativ i ostali nepovezani troškovi  |
| **Intenzitet potpore** | **Intenzitet potpore po korisniku je 50% iznosa dokumentiranih troškova bez PDV-a, ali ne više od 1.330,00 eura po korisniku.** |

**MJERA 2.3. Potpora za prijavu dokumentacije na nacionalne i međunarodne fondove**

|  |  |
| --- | --- |
| **Prihvatljivi korisnici** | Poljoprivredna gospodarstva upisana u Upisnik poljoprivrednih gospodarstava, sa prebivalištem odnosno sjedištem i poljoprivrednom proizvodnjom na području Grada Pleternice, a koji zadovoljavaju propisane kriterije za pojedine aktivnosti, a koji nemaju dugovanja prema Gradu Pleternica s bilo koje osnove.U smislu ovog Programa organizacijski oblici poljoprivrednih gospodarstava su: Obiteljsko poljoprivredno gospodarstvo (OPG), samoopskrbno poljoprivredno gospodarstvo (SOPG), obrt, trgovačko društvo, zadruga i druge pravne osobe registrirane za obavljanje poljoprivredne djelatnosti. |
| **Prihvatljivi troškovi** | Potpora se ostvaruje za konzultantske usluge pri izradi dokumentacije potrebne za apliciranje na natječaje iz Programa ruralnog razvoja Republike Hrvatske za razdoblje 2014.-2020.godine. |
| **Neprihvatljivi troškovi** | PDV koji je povrativ i ostali nepovezani troškovi  |
| **Intenzitet potpore** | **Intenzitet potpore po korisniku je 50% iznosa dokumentiranih troškova bez PDV-a, ali ne više od 250,00 eura po korisniku.** |

1. **OPĆI UVJETI**

**Ovaj Javni poziv je otvoren do utroška sredstava, odnosno najkasnije do 30. studenoga 2024. godine.**

Uvjeti, kriteriji, način dodjele potpora te obveze korisnika potpore detaljno su propisani u Programu potpora u poljoprivredi Grada Pleternice za 2024. godinu („Službeno glasilo Grada Pleternice“, broj 08/23) koji je objavljen zajedno s ovim Javnim pozivom.

Svi prihvatljivi troškovi po ovom Javnom pozivu moraju nastati najkasnije poslije zatvaranja prethodnog javnog poziva, odnosno nakon 10.11.2023. godine, dok će se troškovi nastali prije toga datuma smatrati neprihvatljivima.

Potpore se dodjeljuju na temelju zaprimljenih Zahtjeva, dostavljene dokumentacije i kriterija propisanih Programom.

Prijave na Javni poziv dostavljaju se putem Sustava za upravljanje natječajima i provedbom projekata „ePrijave“ putem poveznice https://eprijave.pleternica.hr/, i to na propisanom elektroničkom obrascu *Zahtjev za dodjelu potpore poljoprivredi na području Grada Pleternice u 2024. godini* i sa svom obveznom dokumentacijom. Na obrascu Zahtjeva sadržan je popis dokumentacije koja se prilaže uz isti.

Upute za popunjavanje nalaze se na početnoj stranici sustava „ePrijave“ te se mogu preuzeti klikom na „Upute za prijavitelje“.

Za pristup sustavu „ePrijave“ potrebna je registracija fizičke osobe (podnositelja zahtjeva) koja unosi podatke. Nakon registracije unose se podatci o podnositelju. Nakon što se podnositelj registrira, odabire se natječaj/javni poziv na koji se prijavljuje te se unose potrebni podatci.

Po završetku popunjavanja prijave kroz sustav, potrebno je prijavu zaključiti klikom na gumb „Zaključi prijavu“, ispisati i ovjeriti ***Zahtjev za dodjelu potpore poljoprivredi na području Grada Pleternice u 2024. godini***, izvezen iz sustava, te ga osobno ili poštom dostaviti na adresu:

Grad Pleternica,

Trg hrvatskih branitelja 1, 34310 Pleternica

s naznakom „**POTPORE U POLJOPRIVREDI ZA 2024. GODINU**“

U slučaju poteškoća s registracijom, ispunjavanjem prijave i učitavanjem obvezne dokumentacije u sustav „ePrijave“, podnositelj može poslati upit na adresu elektroničke pošte:\_ grad@pleternica.hr.

NAPOMENA: obvezna dokumentacija učitava se kroz sustav „ePrijave“ u obliku skeniranih dokumenata (.pdf i .jpeg) u dijelu „Dokumentacija“ te ih nije potrebno slati u tiskanom obliku.

Potrebni obrasci zahtjeva i izjave sastavni su dijelovi ovog Javnog poziva i preuzimaju se unutar sustava „ePrijave“.

Korisnik može ostvariti pravo na potporu samo jednom tijekom jedne kalendarske godine po pojedinoj mjeri.

Neće se prihvaćati zahtjevi onih podnositelja koji su za istu namjenu i za iste aktivnosti dobili bespovratna sredstva male vrijednosti iz drugih programa u okviru državnog proračuna i drugih javnih izvora, javnih fondova Europske unije i izvan Europske unije.

Ukoliko je korisnik u sustavu Poreza na dodanu vrijednost (PDV-a), PDV nije prihvatljiv trošak.

Preglednik svih dodijeljenih potpora, sukladno Zakonu o pravo na pristup informacijama („Narodne novine“, broj 25/13, 85/15 i 69/22) objavljuje se na službenoj stranici Grada Pleternice. Prijavom na Javni poziv korisnik potpore daje suglasnost Gradu Pleternica za objavu.

Postupak obrade podnesenih zahtjeva za dodjelu potpore provodi Povjerenstvo za dodjelu potpora u poljoprivredi i ruralnom razvoju (u daljnjem tekstu: Povjerenstvo). Povjerenstvo radi na sjednicama koje saziva predsjednik Povjerenstva, te o svome radu vodi zapisnik.

Povjerenstvo u cilju sveobuhvatne procjene projekta, nakon što utvrdi da podnositelj zahtjeva ispunjava uvjete iz ove Odluke i javnog poziva, te da je priložio propisanu dokumentaciju, može izvršiti i terenski izvid (očevid), na temelju kojeg će dodatno utvrditi da je proizvodnja ili aktivnost za koju se potpora odobrava izvršena, odnosno, da će biti izvršena.

Povjerenstvo može, po potrebi zatražiti i dodatnu dokumentaciju radi jasnijeg obrazloženja zahtjeva korisnika potpore.

Povjerenstvo na temelju većine glasova ukupnog broja svojih članova donosi prijedlog Zaključka o dodjeli potpore, te ga upućuje gradonačelniku na donošenje.

Povjerenstvo ima pravo ne odabrati niti jedan zahtjev. Po donošenju Zaključka, Gradonačelnik i korisnik bespovratne potpore sklapaju Ugovor.

Troškovi se dokazuju odgovarajućim računom ili drugom knjigovodstvenom ispravom. Davatelj državne potpore može zatražiti dodatne dokaze radi dokazivanja nastalih troškova.

Korisnici potpora su dužni odobrena sredstva koristiti isključivo za namjenu za koju su odobrena. Korisnici koji nenamjenski utroše sredstva ili po zahtjevu davatelja potpore ne dostave dokaz/izvješće o korištenju istih, dužni su odobrena sredstva vratiti i gube pravo slijedeće tri godine na poticajna sredstva Grada Pleternice.

Ukoliko je korisnik ostvario potporu temeljem prijave na Javni poziv za dodjelu potpora poljoprivredi na području Grada Pleternice u 2023. godini, dužan je uz svoj Zahtjev dostaviti i Izvješće po namjenskom korištenju sredstava potpore na obrascu koji je sastavni dio ovoga Javnog poziva.

Davatelj potpore zadržava pravo ne priznati trošak za koji opravdano sumnja da se radi o transakciji između povezani osoba odnosno da se odobravanjem potpore neće ispuniti ciljevi utvrđeni mjerama.

Ukoliko se utvrdi da korisnik dobivena sredstva ne koristi namjenski ili se utvrdi da je priložio neistinitu dokumentaciju i podatke za odobravanje pomoći, od istog će se zatražiti povrat dodijeljenih sredstava u Proračun Grada Pleternice. Ako korisnik ne izvrši povrat sredstava u roku koji ne može biti dulji od 90 dana, aktivirat će se osiguranje plaćanja putem bjanko zadužnice ili će se pokrenuti postupak prisilne naplate preko nadležnih pravosudnih i drugih tijela i bit će trajno isključen iz svih gradskih subvencija u poljoprivredi i ruralnom razvoju.

Korisnik kojemu je odobrena potpora ne smije otuđiti predmet za koji se dodjeljuje potpora u vremenskom periodu od 3 godine od potpisa Ugovora o dodjeli potpore.

Iznimno, Korisnik smije otuđiti predmet uz opravdane razloge i prethodnu suglasnost Grada.

Grad zadržava pravo, u bilo kojem trenutku, u vremenskom periodu od 3 godine od potpisa Ugovora, izvršiti kontrolu neposrednim uvidom na terenu.

Sva korespondencija se odvija putem elektronske pošte navedene u Obrascu zahtjeva unutar sustava „ePrijave“, točka 1.8.

Na temelju izvršne Odluke o dodijeli potpore Grad Pleternica i prijavitelj će zaključiti Ugovor o dodjeli potpora poljoprivredi na području Grada Pleternice u 2024. godini.

KLASA: 320-01/24-01/17

URBROJ: 2177/07-01-24-2

U Pleternici 28. kolovoza 2024. godine

Gradonačelnica

Marija Šarić, v.r.

**PRILOZI:**

* Program potpora u poljoprivredi Grada Pleternice za 2024. godinu („Službeno glasilo Grada Pleternice“, broj 08/23)